Rússneskt herlið hefur færst nær höfuðborg Úkraínu og í nótt var ráðist á enn fleiri borgir í landinu. Tvær og hálf milljón hafa flúið Úkraínu síðustu tvær vikur og úkraínsk stjórnvöld segja Rússa hafa drepið fleiri almenna borgara en hermenn frá því þeir réðust inn í landið.
Rétt rúmar tvær vikur eru liðnar frá því Rússar réðust inn í Úkraínu. Samkvæmt Flóttamannastofnun Sameinuðu þjóðanna hafa tvær og hálf milljón flúið land síðan þá og talið er að minnst tvær milljónir til viðbótar séu á flótta í eigin landi. Oleksii Reznikov, varnarmálaráðherra Úkraínu, segir að Rússar hafi drepið fleiri almenna borgara heldur en hermenn í stríðinu. Síðasta sólarhringinn hefur rússneskt herlið sem umkringir höfuðborgina Kænugarð fært sig um fimm kílómetrum nær borginni og í nótt hófu Rússar árásir á fleiri borgir í Úkraínu, og vestar í landinu en áður. Meðal annars borgirnar Dnipro, Lutsk og Ivano-Frankivsk, sem eru ekki ýkja langt frá borginni Lviv þangað sem flestir almennir borgarar hafa flúið frá austurhluta landsins.
Volodymyr Zelensky, forseti Úkraínu, segir að um 40 þúsund manns hafi verið bjargað eftir öruggum flóttaleiðum frá nokkrum borgum í gær. En Mariupol og Volnovakha séu enn í herkví og skotið hafi verið á bílalest sem fór þangað með birgðir. Ástandið í Mariupol er orðið skelfilegt eftir margra daga umsátur.
Mariupol and Volnovakha remain completely blocked. Although we did everything necessary to make the humanitarian corridor work, Russian troops did not cease fire. Despite this, I decided to send a convoy of trucks to Mariupol anyway. With food, water, medicine.
Zelensky segir að þrátt fyrir árásir Rússa hafi hugrakkir bílstjórar farið þangað með mat, vatn og lyf. Vladimír Pútín, forseti Rússlands, átti fund í morgun með öryggisráði Rússlands. Sergey Shoigu varnarmálaráðherra tjáði Pútín að þúsundir málaliða hafi sóst eftir því að veita Rússum liðsinni í stríðinu, flestir frá Mið-Austurlöndum. Og það sem meira væri, þeir færu ekki fram á að fá greitt fyrir.
As for gathering mercenaries from all over the world and sending them to Ukraine, we see that they do not hide it - the Western sponsors of Ukraine, the Ukrainian regime - they do not hide it, they do it openly, disregarding all the norms of international law. If you see people who want - on a voluntary basis, especially not for money - to come and help people living in the Donbas - well, you need to cooperate with them and help them move to the war zone.
Pútín segir að þeim beri að koma sjálfboðaliðum á stríðsvæðin, sér í lagi þar sem vestrænir stuðningsmenn Úkraínu sendi þangað málaliða án þess að hika. Það skal tekið fram að ekkert vestrænt ríki hefur sent hermenn til Úkraínu en fregnir hafa borist af sjálfboðaliðum sem hafa haldið þangað á eigin vegum til þess að berjast. Friðarviðræður utanríkisráðherra Rússlands og Úkraínu runnu út í sandinn í gær, þær fjórðu frá því stríðið hófst.

Herlið Rússa í Úkraínu hefur fært sig nær höfuðborginni Kænugarði. Gerðar voru árásir á fleiri borgir í nótt. 